# **Referat, møde i Mårslet Fællesråds Forretningsudvalg 12. sept. 2018**

Fremmødte: Troels, Jens, Søren, Simon, Anders, Finn

Afbud: Poul, Anette

Deltagere ved åbent formøde: Udvalget for stier og grønne områder

Åbent formøde: FU mødes med udvalget for stier og grønne områder for at orientere sig om status på deres arbejde, der nærmer sig færdiggørelse af en række anbefalinger til FU

Siden sidst/bordet rundt: FU har haft møde medio august med nabofællesrådene for at sikre fodslag om en fælles indstilling til stiforbedringer langs Beder-Beringvejen. Efterfølgende har fællesrådene stillet en række spørgsmål til Aarhus Kommune angående Beder-Beringvej processen. Aarhus Kommune har efterfølgende inviteret de fire fællesråd til møde 30. august 2018, hvor Aarhus Kommune har fremlagt et udkast til en procesplan. Vi savner præcision i referatet fra mødet og vil gå sammen med de fire øvrige fællesråd om at få referatet præciseret, så det bliver klart at der vil være et særligt borgermøde i uge 43, hvor alle forhold i kommunens plan belyses herunder støj.

AK og Finn kontakter de andre fællesråd og beder Kolt Hasselager føre pennen.

Udvalgenes arbejde:

* Vi forventer at samle FU søndag d. 11. november på Testrup Højskole til en samlet gennemgang af begge udvalgs indstillinger. Arbejdet skal munde ud i en plan for konkrete arbejder under Helhedsplanen frem til ca. sommeren 2019.

Forslag om større skoledistrikter:

* FU har spurgt Skolen om de giver høringssvar i anledning af spareplanen. Det er bekræftet

Ny hjemmeside:

* FU kontakter snarligt Kurt Søe, Anne Albrechtsen samt Hans Ole Kaa for at starte proces om ny hjemmeside. Søren Pallesen tager kontakten med dem.

Fordeling af administrativt arbejde:

* Vi bør opsætte et autosvar på FU mail, hvor det er tydeligt, at vi kun samler det op en gang om måneden. På mødedagen starter vi fremover kl 1800 og håndterer svar på alle indkomne henvendelser mv. Ordningen er gældende fra næste møde. Simon sørger for lidt kold mad på møderne, hvilket er gældende fra november mødet.

Evt:

* intet